Vrou skuldig aan dieremishandelingArgieffoto ŉ Vrou is Donderdag in die landdroshof in Vereeniging skuldig bevind aan dieremishandeling. “Mirriam Mofokeng is 12 maande tronkstraf of ŉ boete van R6 000 opgelê wat vir vyf jaar opgeskort is,” het Jaco Pieterse, woordvoerder van die Dierebeskermingsvereniging (DBV), gesê. Mofokeng is in Maart 2013 in hegtenis geneem nadat sy die Wet op Dierebeskerming oortree het. Sy het versuim om die nodige mediese behandeling vir haar hond te gee. “Haar hond het bykans 60% brandwonde oor haar lyf gehad, insluitend die hond se rug, bene, geslagsdele en tong,” het Pieterse gesê. Mofokeng het haar eers ŉ week later vir mediese behandeling geneem. Die hond moes van kant gemaak word. Iemand het glo suur op die hond gegooi omdat sy “lastig” was. Mofokeng wou nie bekend maak wie die suur op die hond gegooi het nie. -SAPA